На основу члана члана 37. Статута града Ниша (''Службени лист Града Ниша'', број 88/2008 и 143/2017) и члана 9 Одлуке о оснивању Установе Дечији центар Ниш ("Службени лист Града Ниша", број 14/2010 – пречишћен текст и број 94/2010),

Скупштина Града Ниша на седници одржаној \_\_\_\_\_\_\_\_\_\_ године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада Установе Дечији центарНишза 2017. Годину број 11-64, који је донео Управни одбор Установе на седници одржаној 23.1.2017. године.

II Програм рада Установе Дечији центарНишза 2017. годину реализоваће се у складу са финансијским планом ове Установе за 2017. годину.

III Решење доставити Установи Дечији центар Ниш, Градској управи Града Ниша и Секретаријату за финансије.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша, у члану 37. став 1. тачка 20. је прописано да Скупштина Града разматра извештај о раду и даје сагласност на програм рада корисника буџета.

Управни одбор Установе Дечији центар Ниш је на основу члана 9 Одлуке о оснивању Установе Дечији центар Ниш, на седници одржаној 23.1.2017. године донео Програм рада Установе Дечији центар Ниш за 2017. годину број 11-64.

У Програму су у уводним напоменама дати подаци о оснивању Установе, делатности Установе, структури Установе и запосленима. Делатност Установе обавља се у двема унутрашњим организационим јединицама и то Служби за финансијско-рачуноводстваних, правних и општих послова и Служби културно-образовних и рекреативних послова. Установа тренутно има 44 извршиоца чиме се не премашује број запослених предвиђен Одлуком о максималном броју запослених на неодређено време у систему јавног сектора Града Ниша за 2015.годину („Службени лист Града Ниша, бр. 106/2015, 135/2016 и 155/2016).

Делатност Установе обавља се у простору у улици 9. бригаде број 10 у „Чаиру“, простору на Булевару Немањића број 85 и при Основној школи „Зоран Ђинђић“ у насељу Брзи Брод. Установа такође користи пословни простор намењен за угоститељску делатност у парку „Чаир“.

У Програму су даље дати преглед програмских активности, планиране манифестације, рад секција и остале активности.

Планирано је да у 2017. години раде следеће секције:

* Предшколски програми (креативне радионице),
* Музичке секције (школе клавира, хармонике, синтисајзера, гитаре, соло певања, солфеђа и хор),
* Дечије и омладинско позориште,
* Позориште лутака,
* Школа страних језика (енглески, немачки, француски),
* Ритмичка гимнастика,
* Спортска секција,
* Школа шаха,
* Ликовне секције,
* Моделарска секција.

У делу који се односи на манифестације, програм рада за 2017. годину се заснива на традиционалним и дугогодишњим манифестацијама и активностима, али и на новим садржајима. Манифестације су равномерно планиране током целе године.

Као најзначајнија манифестација, која је уједно и манифестација у области културе од значаја за Град, планиран је Фестивал дечије музике „Мајска песма“.

Програмом су планиране и друге активности као што су трибине и сусрети, психолошко саветовалиште и радионице и сарадња са другим установама и организацијама.

Кроз посебне пројекте радиће се на осмишљавању и презентацији стваралачких способности деце која спадају у различите групе деце са посебним потребама и интересовањима.

Као приоритети Установе у 2017. години истакнути су обезбеђивање средстава за адекватно функционисање, обнова основних средстава за рад, медијска промоција и сарадња са другим градским установама.

Установа ће настојати да у 2017. години увођењем нових секција и програма на основу интересовања, комплекснијом програмском делатношћу повећа обухват деце активностима које спроводи и то како кроз број редовних чланова, тако и број посетиоца програма које организује.

Програм рада за 2017. годину Установе Дечији центар реализоваће се у складу са Финансијским планом за 2017. годину број 11-64/1, који је донео управни одбор Установе дана 23.1.2017. године, на који је дата сагласност директног буџетског корисника Градска управа Града Ниша Решењем број 89-7/2017-24 од 24.1.2017. године, а који је дат у прилогу Програма.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење Решења о давању сагласности на Програм рада Установе Дечији центар Ниш за 2017. годину.

Овлашћено лице-по овлашћењу в.д. начелника Градске управе Града Ниша

Марина Костић